Collège de France

Ël Collège de France a l'é 'n Grand établissement, n'institut d'arserca motobin famos, con sede a Paris an Fransa. As treuva ant l'arrondissement ch'a fa sìnch, drinta al quarté latin, davzin a l'università dla Sorbonne, anté che a s'ancrosio rue Saint-Jacques con rue des Écoles.

Stòria

Fondà dël 1530 dal re Fransesch I për l'amaestrament ëd le litre, lenghe e matemàtica, ël Collège de France a fa d'arserche ant ël camp storigràfich e filològich, ma 'dcò an coj ëd la fìsica, dla matemàtica e dle siense dla tèra. A l'é 'dcò angagià ant l'amaestrament, nen mach për professor e arsercador ma për tuti coj ch'a son anteressà ai cors.

Përsonagi famos dël Collège de France

Tra ij professor che a l'han mostrà al Collège de France a-i son ëstaje: Émile Benveniste, Henri Bergson, Yves Bonnefoy, Pierre Boulez, Pierre Bourdieu, Fernand Braudel, Augustin-Louis Cauchy, André Chastel, Claude Cohen-Tannoudji, Alain Connes, Georges Cuvier, Jean-François Champollion, Georges Duby, Georges Dumézil, Umberto Eco, Lucien Febvre, Michel Foucault, Marc Fumaroli, Jean Hyppolite, François Jacob, André Leroi-Gourhan, Claude Lévi-Strauss, Claudio Magris, Marcel Mauss, Maurice Merleau-Ponty, Adam Mickiewicz, Jacques Monod, Carlo Ossola, Henri-Charles Puech, Ernest Renan, Pellegrino Rossi, Jean-Pierre Serre, Paul Valéry, Gabriele Veneziano, Jean-Pierre Vernant.

Categorìa:Paris
Categorìa:Siense